रायपुर। पंचायत एवं ग्रामीण विकास मंत्री अजय चन्द्राकर से आज यहां उनके निवास कार्यालय में कुरूद विकासखण्ड के ग्राम भठेली(भखारा) के ग्रामीणों ने सौजन्य मुलाकात की। चन्द्राकर ने ग्रामीणों से कहा कि वे स्वच्छता, शिक्षा और स्वास्थ्य के प्रति विशेष रूप से ध्यान दे। शौच के लिए शौचालय का नियमित उपयोग करें। उन्होंने शासकीय योजनाओं से लाभान्वित हो चुके ग्रामीणों कहा कि अन्य ग्रामीणों को भी शासकीय योजनाओं से लाभान्वित करने प्रयास करना चाहिए। ग्रामीणों में गौतम जैन, चूड़ामणी साहू, गिरिराज सोन और रामस्वरूप चन्द्राकर सहित अन्य ग्रामीण शामिल थे।